ananddey/assamese-wiki-corpus huggingface dataset:
আৰ্চুৰা

আৰ্চুৰা তুৰ্কী পৌৰাণিক কাহিনীৰ এটা আকৃতি সলনি কৰিব পৰা বনাঞ্চলৰ আত্মা, যিয়ে বন্যপ্ৰাণী আৰু অৰণ্যক সুৰক্ষা দিয়ে।

বিৱৰণ

আৰ্চুৰাই সাধাৰণতে মানুহ হিচাপে দেখা দিয়ে যদিও সময়ত তেওঁ নিজৰ আকাৰ ঘাঁহৰ পাতৰ পৰা অতি ওখ গছলৈ সলনি কৰিবলৈ সক্ষম হয়। তেওঁৰ চুলি আৰু দাড়ি জীৱিত ঘাঁহৰ পৰা তৈয়াৰ কৰা হয়, আৰু কেতিয়াবা ঠেং, খুৰা আৰু শিং আদিৰেও কল্পনা কৰা হয়। ধূসৰৰঙী ভালুকৰ লগত আৰ্চুৰাৰ ঘনিষ্ঠ সম্পৰ্ক আছে। কিংবদন্তি অনুসৰি তেওঁৰ ৰঙা স্কাৰ্ফ আৰু সোঁ ভৰিত বাওঁ জোতা আছিল। তেওঁৰ কোনো ছাঁও নাথাকে।

আৰ্চুৰাই অৰণ্যত থকা জীৱ-জন্তু আৰু চৰাইবোৰক সুৰক্ষা দিয়ে আৰু কেতিয়া প্ৰব্ৰজন কৰিব লাগে সেই কথাও কয়। তেওঁ বহুতো ভিন্ন ৰূপত আকাৰ আৰু ৰূপ সলনি কৰিব পাৰে। মানুহ হিচাপে তেওঁক জিলিকি থকা চকুৰে কৃষকৰ দৰে দেখা যায়।

আৰ্চুৰাবোৰ ভয়ংকৰভাৱে অলৌকিক সত্তা: ইহঁতে ভয়ংকৰ চিঞৰ-বাখৰ কৰি থাকে, আৰু বিচৰণকাৰী মানুহৰ চিনাকি মাত অনুকৰণ কৰি তেওঁলোকক নিজৰ গুহালৈ ঘূৰাই আনিব পাৰে, য’ত আৰ্চুৰাসকলে তেওঁলোকক মৰিয়াই মৰিয়াই হত্যা কৰিব; তেওঁলোকে নিজৰ বাসস্থানৰ পৰাও চিন আঁতৰাই পেলায়।
ইহঁত দুষ্ট নহয়: যদিও ইহঁতে মানুহক বিপথে পৰিচালিত কৰি যুৱতীক অপহৰণ কৰি ভাল পায়, তথাপিও ইহঁতে চৰি থকা গৰু-ম’হবোৰক অৰণ্যত বেছি দূৰলৈ বিচৰণ কৰি হেৰাই যোৱাৰ পৰা ৰক্ষা কৰাটোও জনা যায় কেতিয়াবা এটাতকৈ অধিক আৰ্চুৰাই এখন অৰণ্যত বাস কৰে, আৰু তাৰ পিছত তেওঁলোকে নিজৰ ভূখণ্ডৰ বাবে যুঁজিব, গছ-গছনি ভাঙি জীৱ-জন্তুক ভয় খুৱাব।

চোৰ / চুৰা

চুৰা দুটা বেলেগ বেলেগ। এজনী হৈছে বিচুৰা, ঘৰুৱা আত্মা আৰু এভ ইয়েছিৰ পত্নী।

বাহ্যিক সংযোগ

Türk Mitoloji Sözlüğü, Pınar Karaca (Arçurı)
Türk Mitolojisinde Ruhlar, Sadettin Buluç
«Арзюри» М. Фёдорова
Чуаш халык мифлары.

তথ্য সূত্ৰ

শ্ৰেণী:তুৰ্কী কাহিনী
শ্ৰেণী:পৌৰাণিক কথা
আৰ্থাৰ এশ্ব

আৰ্থাৰ জেমছ ৰিচাৰ্ড এশ্ব (, জন্ম: ৩০ ছেপ্টেম্বৰ, ১৯০৬ – মৃত্যু: ১৫ জানুৱাৰী, ১৯৮৮) ব্ৰিটিছ কলম্বিয়াৰ এজন ব্যৱসায়ী আৰু ৰাজনৈতিক ব্যক্তি আছিল। ১৯৪৮ চনৰ পৰা ১৯৫২ চনলৈকে তেওঁ ব্ৰিটিছ কলম্বিয়াৰ বিধানসভাত এজন লিবাৰেল হিচাপে ছানিচক প্ৰতিনিধিত্ব কৰিছিল।

উদ্ধৃতি

তুমি য'ত আছা, তাৰ পৰাই আৰম্ভ কৰা; তোমাৰ যি আছে, তাকে ব্যৱহাৰ কৰা আৰু যি কৰিবা পাৰা, তাকে কৰা।

লগতে চাওক

আনাটোল ফ্ৰাঁ

উৎস

শ্ৰেণী:মৃত ব্যক্তি
শ্ৰেণী:ৰাজনীতিবিদ
অয়নান্ত (গ্ৰন্থ)

অয়নান্ত হ’ল অসমীয়া ঔপন্যাসিক তথা গল্পকাৰ অৰূপা পটঙ্গীয়া কলিতাৰ 'ভাৰতীয় ভাষা পৰিষদ'ৰ পুৰস্কাৰপ্ৰাপ্ত এখন উপন্যাস। এই উপন্যাসখনক ১৯৯৪ চনত প্ৰথমে প্ৰকাশ কৰে লয়াৰ্ছ বুক ষ্টল প্ৰকাশনে। এই উপন্যাসখন হিন্দী আৰু ইংৰাজী ভাষালৈও অনূদিত হৈছে। ইংৰাজীলৈ 'ৰঞ্জিতা বিশ্বাসে' 'Dawn' নামেৰে অনুবাদ কৰিছে।

চলচ্চিত্ৰ পৰিচালক মৃদুল গুপ্তাই এই উপন্যাসখনৰ আধাৰত দিল্লী দূৰদৰ্শনৰ বাবে হিন্দীত ধাৰাবাহিক নিৰ্মাণ কৰে। ডিব্ৰুগড় অনাতাঁৰ কেন্দ্ৰই উপন্যাসখন নাট্যৰূপত সম্প্ৰচাৰ কৰিছিল। এই উপন্যাসখনক নীতা গুপ্তাৰ দ্বাৰা পৰিচালিত 'পেঙ্গুঈন যাত্ৰা' প্ৰকাশনে হিন্দী ভাষাতো প্ৰকাশ কৰিছে।

লেখিকাৰ চমু পৰিচয়

অৰূপা পটংগীয়া কলিতা অসমৰ এগৰাকী প্ৰসিদ্ধ ঔপন্যাসিক তথা গল্পকাৰ। তেওঁৰ গ্ৰন্থসমূহৰ ভিতৰত মৃগনাভি, অয়নান্ত, আদি উল্লেখযোগ্য। তেওঁৰ সাহিত্যিক অৱদানৰ বাবে ভাৰতীয় ভাষা পৰিষদৰ বঁটা, প্ৰবীণা শইকীয়া বঁটা আদিৰে সন্মানিত কৰা হৈছে। তেখেতে মৰিয়ম আষ্টিন অথবা হীৰা বৰুৱা নামৰ অসমীয়া চুটি গল্প সংকলনৰ বাবে ২০১৪ চনত সন্মানীয় সাহিত্য অকাডেমি বঁটা লাভ কৰে।

বঁটা আৰু সন্মান

১৯৯৪ চনত প্ৰকাশ পোৱা এই উপন্যাসখনে ১৯৯৫ চনত 'ভাৰতীয় ভাষা পৰিষদ'ৰ সন্মান লাভ কৰিবলৈ সক্ষম হয়।

লগতে চাওক

অৰূপা পটংগীয়া কলিতা
মৰিয়ম আষ্টিন অথবা হীৰা বৰুৱা
মৃগনাভি (১৯৮৭)

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
আভা খেতৰপাল

আভা খেতৰপাল (ইংৰাজী: Abha Khetarpal; জন্ম: ১০ জুন ১৯৬৮) ভাৰতৰ নতুন দিল্লীত বাস কৰা এগৰাকী ভাৰতীয় প্ৰতিবন্ধকতা অধিকাৰ কৰ্মী আৰু পৰামৰ্শদাতা। নামৰ এটা বিশেষভাৱে সক্ষম লোকৰ বাবে নিৰ্মাণ কৰা পৰামৰ্শ/শৈক্ষিক সমলৰ ৱেবছাইট আৰু মোবাইল এপ্লিকেচনৰ প্ৰতিষ্ঠাপক।

২০১৬ চনত বিশেষভাৱে সক্ষম লোকৰ সবলীকৰণৰ হকে কৰা কৰ্মৰ বাবে “শ্ৰেষ্ঠ আদৰ্শ” ৰাষ্ট্ৰীয় বঁটা লাভ কৰিছে। ভাৰতৰ মহিলা আৰু শিশু উন্নয়ন মন্ত্ৰালয়ৰ দ্বাৰা ২০১৯ চনত “হেনৰী ভিস্কাৰ্ডি এচিভমেণ্ট এৱাৰ্ড” আৰু ১০০ গৰাকী কৃতকাৰ্য মহিলা বঁটা লাভ কৰিছে। তেওঁ ডিচেবলড লাইভছ মেটাৰ, ৱাৰিয়ৰ অন হুইলছ আৰু আন কেইবাখনো গন্থ আৰু গৱেষণামূলক প্ৰকাশন ৰচনা কৰিছে।

ব্যক্তিগত জীৱন

আভা খেতৰপালৰ জন্ম হৈছিল হাৰিয়ানাৰ আম্বালাত। পিতৃ-মাতৃ বাৰ্মা প্ৰব্ৰজনকাৰী আছিল। তেওঁৰ পিতৃ-মাতৃ দুয়োজনে শিক্ষকতা কৰিছিল। খেতৰপাল তিনি বছৰ বয়সতে পলিঅ’ত আক্ৰান্ত হৈছিল। তেওঁ খোজকাঢ়িবৰ বাবে ভৰিৰ ব্ৰেচ, স্পাইনেল ব্ৰেচ আৰু হুইল চেয়াৰৰ দৰে সহায়ক প্ৰযুক্তি ব্যৱহাৰ কৰি আহিছে। মেৰুদণ্ডৰ বক্ৰতা (scoliosis) দূৰ কৰিবলৈ খেতৰপালে পুনৰ্গঠনমূলক অস্ত্ৰোপচাৰ (Reconstructive surgery) আৰু বিভিন্ন উন্নত পদ্ধতিৰ চিকিৎসা কৰি আহিছে।

কৰ্ম জীৱন

২০১০ চনত খেতৰপালে প্ৰতিবন্ধী লোকসকলৰ বাবে পৰামৰ্শ আৰু সম্পদ নিৰ্মাণৰ কাম কৰা “ক্ৰছ দ্য হাৰ্ডলছ” লগতে তেওঁ ক'ভিডৰ সময়ত বিশেষভাৱে সক্ষম লোকসকলে সন্মুখীন অসুবিধাকে ধৰি অতিৰিক্ত প্ৰত্যাহ্বানৰ বিষয়েও আলোকপাত কৰে। চলচ্চিত্ৰ আৰু সংবাদ মাধ্যমত বিশেষভাৱে সক্ষম মহিলাসকলৰ নেতিবাচক চিত্ৰণৰ সম্পৰ্কেও সমালোচনা কৰিছে। বিশেষভাৱে সক্ষম লোকসকলৰ বিষয়ে কমকৈ প্ৰকাশ কৰা আৰু ভুলকৈ বৰ্ণনা কৰাৰ লগতে প্ৰতিবন্ধী মহিলাসকলে সন্মুখীন হোৱা বিভিন্ন ধৰণৰ হিংসাৰ বিষয়ে পৰ্যাপ্তভাৱে প্ৰকাশ নকৰাৰ বাবে খেতৰপালে সংবাদ মাধ্যমকো সমালোচনা কৰিছে।

খেতৰপাল এগৰাকী যৌন প্ৰশিক্ষকো। ক্ৰছ দ্য হাৰ্ডলছৰ ওপৰত স্ব-গতিশীল পাঠ্যক্ৰম বিকশিত আৰু প্ৰদান কৰি তেওঁ বিশেষভাৱে সক্ষম লোকসকলৰ বাবে যৌন শিক্ষাৰ ব্যৱস্থা কৰিছে। তেওঁ ঋতুস্ৰাৱ ব্যৱস্থাপনা আৰু পৰিষ্কাৰ-পৰিচ্ছন্নতাৰ লগতে ভাৰতত অক্ষম মহিলাৰ যৌন আৰু প্ৰজনন স্বাস্থ্য আৰু অধিকাৰৰ ওপৰত কেইবাখনো কিতাপ আৰু গৱেষণা পত্ৰ

খেতৰপালে বিশেষভাৱে সক্ষম লোকসকলক অযৌন আৰু অতিমাত্ৰা সুৰক্ষাৰ ভুক্তভোগী হিচাপে সমাজৰ কু-সংস্কাৰক প্ৰত্যাহ্বান জনাইছে। তেওঁ দিল্লীৰ পৰা অহা ৫০ গৰাকী অক্ষম মহিলাৰ ওপৰত প্ৰয়োজনীয়তা মূল্যায়ন সমীক্ষা চলাই তেওঁলোকৰ যৌন আৰু প্ৰজনন স্বাস্থ্যৰ প্ৰতি থকা অৱহেলা প্ৰতিপন্ন কৰিছিল। যৌনতাৰ ওপৰত পৰামৰ্শ প্ৰদান কৰাৰ সমান্তৰালকৈ খেতৰপালে বিশেষভাৱে সক্ষম মহিলাসকলৰ যৌন আৰু প্ৰজনন অধিকাৰৰো পোষকতা কৰে।

প্ৰকাশন

খেতৰপালে আমেৰিকা টাইমছ, ফেমিনিজম ইন ইণ্ডিয়া আদি আলোচনীত কেইবাটাও প্ৰবন্ধ লিখিছে। তেওঁ প্ৰকাশ কৰা কেইখনমান গ্ৰন্থ হৈছে:
Warrior on Wheels ‌(২০২২)
Disabled Lives Matter
Going With The Flow (২০১৬)
Keeping you Abreast (২০১৩)
Tax Concessions and Exemptions for Persons with Disabilities in India (২০১২)

বঁটা আৰু সন্মান

২০১৬ চনত প্ৰতিবন্ধীসকলৰ সবলীকৰণৰ বাবে শ্ৰেষ্ঠ আদৰ্শ ব্যক্তি ৰাষ্ট্ৰীয় বঁটা
মহিলা আৰু শিশু উন্নয়ন মন্ত্ৰালয়ৰ দ্বাৰা ১০০ গৰাকী কৃতকাৰ্য মহিলা বঁটা, ২০১৯
FemiList100 2021

তথ্য সংগ্ৰহ

শ্ৰেণী:নাৰীবাদী
শ্ৰেণী:সমাজকৰ্মী
কিল্লী কৃপা ৰাণী

ড° কিল্লী কৃপা ৰাণী ( ; জন্ম: ১৯ নৱেম্বৰ ১৯৬৫) অন্ধ্ৰপ্ৰদেশৰ এগৰাকী ভাৰতীয় ৰাজনীতিবিদ। ভাৰতীয় সংসদৰ প্ৰাক্তন সদস্য আৰু ইয়াৰ পূৰ্বে ২০০৯ চনৰ পৰা ২০১৪ চনলৈকে শ্ৰীকুলমক প্ৰতিনিধিত্ব কৰিছিল। তেওঁ কলিংগ জাতিৰ। ২০২৪ চনৰ এপ্ৰিল মাহত ৱাই এছ আৰ চি পিৰ পৰা পদত্যাগ কৰি ভাৰতীয় জাতীয় কংগ্ৰেছত তেওঁ যোগদান কৰে।

ব্যক্তিগত জীৱন

কৃপা ৰাণীয়ে অন্ধ্ৰপ্ৰদেশৰ শ্ৰীকাকুলাম জিলাৰ টেককালিত জন্ম লাভ কৰে। তেওঁৰ পিতৃ-মাতৃ কাময়া আৰু কৌওছালিয়া। ১৯৮৫ চনত ৰামমোহন ৰাওৰ সৈতে তেওঁ বিবাহপাশত আবদ্ধ হয়৷ তেওঁলোকৰ দুটা সন্তান আছে।

কেৰিয়াৰ

তেওঁ ৰাজনীতিত প্ৰৱেশ কৰি ভাৰতীয় জাতীয় কংগ্ৰেছ দলত যোগদান কৰে৷ ইয়াৰ পূৰ্বে তেওঁ ৱাই এছ ৰাজশেখৰ ৰেড্ডীৰ পঢ়াযাত্ৰা সম্পূৰ্ণ কৰে। ২০০৪ চনৰ সাধাৰণ নিৰ্বাচনত তেওঁ পৰাস্ত হৈছিল যদিও ২০০৯ চনত চাৰিবাৰৰ সাংসদ কিঞ্জাৰাপু য়েৰান নাইডুক পৰাস্ত কৰি জয়ী হৈছিল। ২০১২ চনৰ অক্টোবৰ মাহত তেওঁক ১৫ নং লোকসভা আৰু মনমোহন সিংৰ কেবিনেটত ৰাজ্যিক, যোগাযোগ আৰু তথ্য প্ৰযুক্তি মন্ত্ৰী হিচাপে অন্তৰ্ভুক্ত কৰা হয়। তেওঁ আছিল স্বাস্থ্য আৰু পৰিয়াল কল্যাণ সমিতিৰ সদস্য; বৈদেশিক পৰিক্ৰমা মন্ত্ৰালয়ৰ পৰামৰ্শদাতা সমিতিৰ সদস্য আৰু কেন্দ্ৰীয় সমাজ কল্যাণ ব’ৰ্ডৰ সদস্য।

২০১৪ চনত তেওঁ ৰাম মোহন নাইডু কিঞ্জৰাপুৰ হাতত পৰাস্ত হৈছিল। তেওঁ ভাৰতীয় জাতীয় কংগ্ৰেছ পদত্যাগ কৰে আৰু পিছত ২০১৯ চনৰ ২৮ ফেব্ৰুৱাৰীত ৱাইএছআৰচিপিত যোগদান কৰে। ২০২৪ চনত নেতৃত্বৰ প্ৰতি থকা অসন্তুষ্টিৰ কাৰণে ৱাইএছআৰচিপি এৰি কংগ্ৰেছ ৰাজ্যিক ইউনিটৰ সভাপতিৰ উপস্থিতিত কংগ্ৰেছত যোগদান কৰে৷

তথ্যসূত্ৰ

শ্ৰেণী:চিকিৎসাবিদ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:ভাৰতৰ নাৰী
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
ফ'বিয়া

ফ'বিয়া হৈছে একধৰণৰ উদ্বেগজনক বিকাৰ। ইয়াক কোনো বস্তু বা পৰিস্থিতিৰ প্ৰতি অযুক্তিকৰ, অবাস্তৱিক, স্থায়ী আৰু অত্যধিক ভয়ৰ দ্বাৰা সংজ্ঞায়িত কৰা হয়।
উদাহৰণস্বৰূপে কʼব পাৰি পইতাচোঁৰা উৰা দেখিলে কোনোবাই অলপ ভয় খায়,কোনোবাই কিন্তু আতংকত শিয়ৰি উঠে। প্ৰথম ক্ষেত্ৰত যিটো স্বাভাৱিক,দ্বিতীয় ক্ষেত্ৰত সিয়েই হʼল ফ'বিয়া। আন আন অসুখৰ দৰে ফ'বিয়াৰো নেপথ্যত কিছু কাৰণ থাকে। অধিকাংশ ক্ষেত্ৰত,বিপজ্জনক কোনো ঘটনা বা পৰিস্থিতিৰ মুখামুখি হোৱাৰ অভিজ্ঞতাই মানুহক তেওঁৰ পৰৱৰ্তী জীৱনত একে ধৰণৰ ঘটনা বা পৰিস্থিতিত আতংকগ্ৰস্ত কৰি তোলে। ইয়াৰ কাৰণেই যুদ্ধত গুলী খাই বহু মানুহৰ মৃত্যু হোৱাৰ দৃশ্য দেখি বহু সৈনিকে যুদ্ধৰ নাম শুনিলেই আতংকিত হৈ পৰে। আকৌ পাইলটসকলৰো বহুতে ঘটনাচক্ৰত কোনো বিমান দুৰ্ঘটনাত পৰিলে আকৌ দুৰ্ঘটনা হʼব বুলি আতংকত বিমান চলাবলৈকে এৰি দিয়ে। ফ'বিয়া থকাসকলৰ প্ৰায় ৭৫% লোকৰ একাধিক ফ'বিয়া থাকে। শৈশৱৰ পৰা প্ৰাপ্তবয়স্কলৈকে কোনো বস্তু বা পৰিস্থিতিৰ সৈতে হোৱা নেতিবাচক অভিজ্ঞতাৰ ফলত নিৰ্দিষ্ট ভয়ৰ সৃষ্টি হ'ব পাৰে।
পৰিৱেশ আৰু জিন কাৰকৰ সংমিশ্ৰণৰ বাবে ফ’বিয়া কেনেকৈ বিকশিত হয় সেই সম্পৰ্কে একাধিক তত্ত্ব আছে। পৰিৱেশ বা জিনীয় প্ৰভাৱৰ অধিক উল্লেখযোগ্য ভূমিকা আছে নে নাই তাৰ মাত্ৰা অৱস্থা অনুসৰি ভিন্ন হয়। সামাজিক উদ্বেগজনক বিকাৰ আৰু এগোৰাফ’বিয়া প্ৰায় ৫০% বংশগত বুলি গৱেষণাত প্ৰকাশ।

তথ্যসূত্ৰ

শ্ৰেণী:মনোবিজ্ঞান
অপৰ্ণা হিগিনছ্

অপৰ্ণা ডব্লিউ হিগিনছ্ এগৰাকী গণিতজ্ঞ। গণিতৰ বিষয়ত গৱেষণা কৰিবলৈ নতুন চাম গণিতজ্ঞক উৎসাহিত কৰাৰ ক্ষেত্ৰত তেখেতে অগ্ৰণী ভূমিকা পালন কৰিছে। তেখেতৰ মূল গৱেষণাক্ষেত্ৰ "সাধাৰণ বীজগণিত" যদিও শেহতীয়াকৈ লেখ তত্ত্ব, গ্ৰাফ পেবলিং, আৰু ৰেখা লেখ আদিৰ বিষয়তো তেখেতে গৱেষণাৰ পৰিসৰ বঢ়াইছে। তেখেতে ডেইটন বিশ্ববিদ্যালয়ত গণিত বিষয়ত অধ্যাপনা কৰে।

শিক্ষা আৰু কৰ্মজীৱন

হিগিনছৰ জন্ম হৈছিল ভাৰতৰ মুম্বাইত। তেখেতে প্ৰাক্-স্নাতক শিক্ষা সমাপ্ত কৰে মুম্বাই বিশ্ববিদ্যালয়ত। ১৯৭৮ চনত তেখেতে সেইখন শিক্ষানুষ্ঠানৰ পৰা স্নাতক ডিগ্ৰী অৰ্জন কৰে। ১৯৮৩ চনত তেখেতে নট্ৰে ডেম বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে। তেখেতৰ গৱেষণাপত্ৰৰ শীৰ্ষক হৈছে-Heterogeneous Algebras Associated with Non-Indexed Algebras.(। ) এইটো হৈছে সাধাৰণ বীজগণিতৰ "Weak Automorphism" সম্বন্ধীয় এক উপস্থাপন-সূত্ৰ। তেখেতৰ গৱেষণাৰ তত্ত্বাৱধায়ক আছিল আব্ৰাহাম গোৱেটজ্।

২০০৯ চনত তেখেত প্ৰজেক্ট নেক্সটৰ সঞ্চালকৰূপে নিযুক্তি পায়। তাৰপূৰ্বে এইটো অনুষ্ঠানৰ সঞ্চালক আছিল টি. ক্ৰীষ্টিন ষ্টিভেনছ্। এইটো হৈছে গাণিতিক সংগঠন,আমেৰিকাৰ এক অভিনৱ প্ৰচেষ্টা, য'ত গণিতৰ নতুন ডক্তৰেটসকলক কেৰিয়াৰ সম্বন্ধে দিহা-পৰামৰ্শ প্ৰদান কৰা হয়।

বিল হিগিনছৰ লগত অপৰ্ণাই বৈবাহিক জীৱনৰ পাতনি মেলে। বিল হিগিনছ হৈছে উইটেনবাৰ্গ বিশ্ববিদ্যালয়ৰ গণিতৰ অধ্যাপক।

স্বীকৃতি

১৯৯৫ চনত হিগিনছে "আমেৰিকাৰ গাণিতিক সংগঠন"ৰ পৰা শৈক্ষিক দিশত এক বিশিষ্ট বঁটা লাভ কৰে। প্ৰাক-স্নাতক গৱেষণাৰ প্ৰতি আগবঢ়োৱা অনবদ্য অৱদানৰ বাবে তেখেতলৈ এই বঁটা আগবঢ়োৱা হয়।
২০০৫ চনত প্ৰদান কৰা "ডেবোৰা আৰু ফ্ৰেংকলিন হাইমো" বঁটাৰ তিনিগৰাকী বঁটাপ্ৰাপকৰ ভিতৰত হিগিনছো অন্তৰ্ভুক্ত হৈছিল। মহাবিদ্যালয় আৰু বিশ্ববিদ্যালয়ত গণিতৰ শিক্ষাদান কাৰ্যলৈ বিশিষ্টতা অনাৰ বাবে তেওঁলোকক এই বঁটাটো দিয়া হৈছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
জিলা সংগ্ৰহালয়, তেজপুৰ

তেজপুৰ জিলা সংগ্ৰহালয় হৈছে তেজপুৰ চহৰৰ কেন্দ্ৰস্থলত অৱস্থিত অসমৰ ১২টা সংগ্ৰহালয়ৰ এটা। ১৯৮৬ চনৰ ১৬ মাৰ্চ মাহত এই সংগ্ৰহালয়টো অসমৰ গুৱাহাটীস্থিত সংগ্ৰহালয় পৰিৱেশকৰ অধীনত স্থাপন কৰা হৈছিল।

ইতিহাস

প্ৰথমাৱস্থাত সংগ্ৰহালয়টোৰ সম্পদ সমূহ দৰং কলেজত সংৰক্ষণ কৰা আছিল, তাৰ পিছত তেজপুৰ সাহিত্য সভা ভৱনলৈ স্থানান্তৰ কৰা হয় আৰু শেষত ২০০২ চনত, স্থায়ী ভাবে ব্ৰিটিছৰ দিনৰে ঐতিহাসিক ডাক বঙলালৈ স্থানান্তৰ কৰা হয়।

সংৰক্ষিত সম্পদ

সংগ্ৰহালয়টোত ৫৫৫ৰো অধিক বিভিন্ন প্ৰকাৰৰ সামগ্ৰী আছে। ইয়াত আছে বিভিন্ন সম্প্ৰদায় আৰু সত্ৰ প্ৰতিষ্ঠানৰ এক বিস্তৃত সংগ্ৰহ। সেইসমূহৰ ভিতৰত শালস্তম্ভ বংশৰ ৰজা ৰত্নপালৰ তামৰ ফলি, তামৰ মুদ্ৰা, উলুবাৰীত উদ্ধাৰ হোৱা কামৰূপ ৰজা তৃতীয় বলবৰ্মনৰ তামৰ ফলি, সাঁচিপাতৰ পুথি, ৰুদ্ৰসিংহ, শিৱ সিংহ, ৰাজেশ্বৰ সিংহৰ দিনৰ আঠকোণীয়া ৰূপৰ মুদ্ৰা, ভাস্কৰ্য, তাম্ৰলিপি, পাণ্ডুলিপি, আহোম কালৰ বৰটোপ আৰু বিভিন্ন শিল্প।

তথ্যসূত্ৰ

শ্ৰেণী:তেজপুৰ
শ্ৰেণী:শোণিতপুৰ জিলাৰ পৰ্যটনস্থলী
শ্ৰেণী:অসমৰ সংগ্ৰহালয়
ডি ওৱাই চন্দ্ৰচূড়

ধনঞ্জয়া য়শ্বৱন্ত চন্দ্ৰচূড় যাক ডি ওৱাই চন্দ্ৰচূড় বুলিয়েই জনা যায়, এজন ভাৰতীয় আইনবিদ, যিয়ে ২০২২ চনৰ ৯ নৱেম্বৰৰ পৰা ২০২৪ চনৰ ১০ নৱেম্বৰলৈকে ভাৰতৰ ৫০ সংখ্যক মুখ্য ন্যায়াধীশ হিচাপে কাৰ্যনিৰ্বাহ কৰিছিল। ২০১৬ চনৰ মে' মাহত তেওঁক ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি দিয়া হয়। ইয়াৰ পূৰ্বে ২০১৩ চনৰ পৰা ২০১৬ চনলৈকে এলাহাবাদ উচ্চ ন্যায়ালয়ৰ মুখ্য ন্যায়াধীশ আৰু ২০০০ চনৰ পৰা ২০১৩ চনলৈকে বম্বে উচ্চ ন্যায়ালয়ৰ ন্যায়াধীশ হিচাপেও কাৰ্যনিৰ্বাহ কৰি আহিছে। ভাৰতৰ আটাইতকৈ দীৰ্ঘদিনীয়া মুখ্য ন্যায়াধীশ ওৱাই ভি চন্দ্ৰচূড়ৰ দ্বিতীয় সন্তান তেওঁ দিল্লী বিশ্ববিদ্যালয় আৰু হাৰ্ভাৰ্ড বিশ্ববিদ্যালয়ত শিক্ষা গ্ৰহণ কৰিছিল আৰু চুলিভান এণ্ড ক্ৰমৱেলৰ লগতে বম্বে উচ্চ ন্যায়ালয়ত অধিবক্তা হিচাপে কাম কৰি আহিছে।

নিৰ্বাচনী বণ্ড আঁচনিৰ ৰায়দান, ২০১৯ৰ উচ্চতম ন্যায়ালয়ৰ অযোধ্যা বিবাদ, গোপনীয়তাৰ ৰায়দান, সমকামিতাক অপৰাধমুক্তকৰণ, সমলিংগ বিবাহৰ গোচৰ, সমলিংগ বিবাহৰ গোচৰ আৰু জম্মু-কাশ্মীৰৰ বিশেষ মৰ্যাদা বাতিলৰ সন্দৰ্ভত ঐতিহাসিক ৰায়দান কৰা বিচাৰপীঠৰ অংশ হিচাপে তেওঁ অংশগ্ৰহণ কৰি আহিছে। তেওঁ অধ্যাপক হিচাপে মুম্বাই, ওকলাহোমা, হাৰ্ভাৰ্ড, ইয়েল আদি বিশ্ববিদ্যালয় ভ্ৰমণ কৰি আহিছে।

উদ্ধৃতি

গোপনীয়তা অবিহনে মৰ্যাদাৰ অস্তিত্ব থাকিব নোৱাৰে। দুয়োজনেই সংবিধানে স্বীকৃতি দিয়া জীৱন, স্বাধীনতা আৰু স্বাধীনতাৰ অবিচ্ছেদ্য মূল্যবোধৰ ভিতৰত বাস কৰে। গোপনীয়তা হৈছে ব্যক্তিৰ পবিত্ৰতাৰ চূড়ান্ত প্ৰকাশ। ই এক সাংবিধানিক মূল্যবোধ যিয়ে মৌলিক অধিকাৰৰ বৰ্ণালীৰ মাজেৰে বিস্তৃত আৰু ব্যক্তিৰ বাবে পছন্দ আৰু আত্মনিয়ন্ত্ৰণৰ অঞ্চল সুৰক্ষিত কৰে।

উৎস

শ্ৰেণী:ভাৰতৰ মুখ্য ন্যায়াধীশ
শিশুপাল

শিশুপাল চেদী ৰাজ্যৰ ৰজা আছিল, আৰু মহাভাৰতত এজন পাণ্ডৱ বিৰোধী আছিল। তেওঁ ৰজা দমঘোষ আৰু কুন্তীৰ ভগ্নী শ্ৰুতশ্ৰৱাৰ পুত্ৰৰ লগতে নন্দৰ ভতিজাক আছিল। যুধিষ্ঠিৰৰ মহা অভিষেক অনুষ্ঠানত তেওঁৰ ভতিজা ভায়েক আৰু বিষ্ণুৰ অৱতাৰ কৃষ্ণই তেওঁক হত্যা কৰিছিল, তেওঁৰ বিৰুদ্ধে কৰা অপমানজনক নিৰ্যাতনৰ শাস্তি হিচাপে। তেওঁক চৈদ্য ("চেদিৰ ৰজা") বুলিও কোৱা হয়। শিশুপালক বিষ্ণুৰ দুৱাৰৰক্ষী জয়ৰ তৃতীয় আৰু শেষ জন্ম বুলি গণ্য কৰা হয়।

মহাভাৰতত

মহাভাৰতত উল্লেখ আছে যে, শিশুপালৰ জন্মতে তিনিটা চকু আৰু চাৰিটা বাহু আছিল। তেওঁৰ পিতৃ-মাতৃয়ে তেওঁক বাহিৰত পেলাই দিবলৈ ইচ্ছা কৰিছিল যদিও স্বৰ্গৰ পৰা অহা মাত এটাই (আকাশবাণী) সঁকিয়াই দিছিল যে, তেওঁৰ সেই সময় অহা নাছিল। ইয়াৰ উপৰিও ভৱিষ্যদ্বাণী কৰা হৈছিল যে, কোনো নিৰ্দিষ্ট ব্যক্তিয়ে শিশুটিক কোলাত ল’লে তেওঁৰ শৰীৰৰ অতিৰিক্ত অংগবোৰ নোহোৱা হৈ যাব, আৰু শেষত সেই একেজন ব্যক্তিৰ হাততে তেওঁৰ মৃত্যু হ’ব। ভাগিনীয়েকক লগ কৰিবলৈ আহি কৃষ্ণই শিশুটিক কোলাত ৰাখিলে আৰু অতিৰিক্ত চকু আৰু বাহুবোৰ নোহোৱা হৈ গ’ল, এইদৰে শিশুপালৰ মৃত্যু কৃষ্ণৰ হাতত নিৰ্ধাৰিত হোৱাৰ ইংগিত দিলে।
মহাভাৰতত শিশুপালৰ মাতৃ শ্ৰুতশ্ৰৱে ভতিজা কৃষ্ণৰ পৰা কথা লৈছিল যে তেওঁ নিজৰ ভাগিনিয়েক শিশুপালক এশটা অপৰাধৰ বাবে ক্ষমা কৰিব।

বিদৰ্ভৰ ৰাজকুমাৰ ৰুক্মি শিশুপালৰ অতি ঘনিষ্ঠ আছিল। তেওঁ বিচাৰিছিল ভনীয়েক ৰুক্মিণীয়ে শিশুপালক বিয়া কৰাওক। কিন্তু অনুষ্ঠানটো হোৱাৰ আগতেই ৰুক্মিণীয়ে কৃষ্ণৰ লগত পলায়ন কৰিছিল। ইয়াৰ ফলত শিশুপালৰ কৃষ্ণৰ প্ৰতি শত্ৰুতা আৰু অধিক বৃদ্ধি পালে।

যুধিষ্ঠিৰে যেতিয়া ৰাজসূয় যজ্ঞ গ্ৰহণ কৰিছিল, তেতিয়া তেওঁ ভীমক পিতৃৰ মৃত্যুৰ পিছত বৰ্তমান ৰজা হোৱা শিশুপালৰ আনুগত্য লাভ কৰিবলৈ পঠিয়াইছিল। শিশুপালাই কোনো প্ৰতিবাদ নকৰাকৈ যুধিষ্ঠিৰৰ আধিপত্য মানি লৈ ইন্দ্ৰপ্ৰস্থত চূড়ান্ত অনুষ্ঠানলৈ আমন্ত্ৰণ লাভ কৰে।

সেই অনুষ্ঠানত পাণ্ডৱসকলে সিদ্ধান্ত লয় যে কৃষ্ণই হ’ব যজ্ঞ অনুষ্ঠানৰ বিশেষ সন্মানীয় অতিথি। ইয়াৰ ফলত শিশুপাল ক্ষুব্ধ হৈ পৰে আৰু তেওঁ কৃষ্ণক অপমান কৰিবলৈ আৰম্ভ কৰে, তেওঁক কেৱল গোপালক আৰু ৰজা হিচাপে সন্মানিত হোৱাটো দুৰ্লভ বুলি কয়। তেওঁ ভীষ্মক অপমান কৰিবলৈও আৰম্ভ কৰিলে, গোটেই জীৱন অবিবাহিত হৈ থকাৰ ব্ৰতক কাপুৰুষৰ কাম বুলি অভিহিত কৰিলে। ভীষ্ম ক্ৰোধিত হৈ শিশুপালক ভাবুকি দিলে, কিন্তু কৃষ্ণই শিশুপালক শান্ত কৰিলে। এই কাৰ্যবোৰৰ যোগেদি তেওঁ ১০০তম পাপ কৰিলে আৰু কৃষ্ণই তেওঁক ক্ষমা কৰিলে। পুনৰ কৃষ্ণক অপমান কৰিলে তেওঁ ১০১তম পাপ কৰিলে। তাৰ পিছত কৃষ্ণই শিশুপালক নিজৰ সুদৰ্শন চক্ৰ মুকলি কৰে আৰু শিশুপালক ঠাইতে হত্যা কৰে। শিশুপালৰ আত্মাই কৃষ্ণৰ শৰীৰত বিলীন হৈ মুক্তি লাভ কৰিছিল আৰু মোক্ষ লাভ কৰিছিল।

শিশুপাল বধ হৈছে সপ্তম বা অষ্টম শতিকাত মাঘৰ দ্বাৰা ৰচিত ধ্ৰুপদী সংস্কৃত কবিতাৰ (কাব্য) ৰচনা। প্ৰায় ১৮০০ টা অতি অলংকৃত স্তৱকৰ ২০ টা সৰ্গৰে গঠিত এখন মহাকাব্য আৰু ইয়াক ছখন সংস্কৃত মহাকাব্য বা "মহান মহাকাব্য"ৰ ভিতৰত অন্যতম বুলি গণ্য কৰা হয়। ইয়াৰ লেখকৰ নামেৰে ইয়াক মাঘ-কাব্য বুলিও জনা যায়। আন কাব্যৰ দৰে ইয়াকো কাহিনীভাগৰ যিকোনো নাটকীয় বিকাশতকৈ ইয়াৰ সুন্দৰ বৰ্ণনা আৰু গীতিময় গুণৰ বাবে বেছি প্ৰশংসা কৰা হয়। তেওঁৰ পুত্ৰসকল কুৰুক্ষেত্ৰ যুদ্ধত নিহত হৈছিল।

তথ্যসূত্ৰ

শ্ৰেণী:মহাভাৰতৰ চৰিত্ৰ
শ্ৰেণী:প্ৰাচীন যুগৰ ৰজা
নুছৰত ফতেহ আলী খান

উস্তাদ নুছৰাত ফাতেহ আলী খান ; তেওঁ মূলতঃ কাৱালীৰ সৈতে জড়িত আছিল। কাৱালী হ'লপাকিস্তান আৰু ভাৰতৰ চুফী ভক্তিমূলক সংগীতৰ এটা ধাৰা। তেওঁক সৰ্বকালৰ অন্যতম প্ৰভাৱশালী দক্ষিণ এছিয়াৰ গায়ক হিচাপে গণ্য কৰা হয়। বহুলভাৱে "শ্বাহানশ্বাহ-ই-কাৱালী" (আক্ষৰিক অৰ্থত: 'কাৱালীৰ সম্ৰাট') হিচাপে গণ্য কৰা তেওঁক এন পি আৰৰ দ্বাৰা '৫০ গৰাকী শ্ৰেষ্ঠ কণ্ঠ'ৰ ভিতৰত অন্যতম আৰু ৰলিং ষ্টোনৰ দ্বাৰা "সৰ্ব সময়ৰ২০০ শ্ৰেষ্ঠ গায়ক"ৰ ভিতৰত অন্যতম হিচাপে নিৰ্বাচিত কৰা হয়। নিউয়ৰ্ক টাইমছে খানক নিজৰ প্ৰজন্মৰ সৰ্বশ্ৰেষ্ঠ কাৱালী গায়ক বুলি অভিহিত কৰিছে। আন্তঃৰাষ্ট্ৰীয় দৰ্শকৰ মাজত কাৱালী সংগীতৰ পৰিচয় দিয়াৰ কৃতিত্ব লাভ কৰা শিল্পীগৰাকীয়ে নিজৰ অসাধাৰণ কণ্ঠৰ পৰিসৰৰ বাবে সুপৰিচিত আছিল আৰু একে সময়তে কেইবা ঘণ্টা ধৰি অতি আৱেগ আৰু শক্তিৰে পৰিবেশন কৰিবলৈ সক্ষম আছিল।

উদ্ধৃতি

এজন মানুহে গোটেই জীৱন শিকে, আৰু যিদিনা তেওঁ ভাবিছে যে তেওঁ সকলো শিকিলোঁ, সেইদিনাই তেওঁ মৰে।
কাৱাল হোৱাটো কেৱল শিল্পী বা পৰিবেশক হোৱাতকৈও অধিক। সংগীতৰ জৰিয়তে আনন্দ বিচাৰিবলৈ হ’লে মন আৰু আত্মাক শৰীৰৰ পৰা মুক্ত কৰাৰ মানসিকতা থাকিব লাগিব। কাৱালী নিজেই এক জ্ঞান।
বাদ্যযন্ত্ৰ পশ্চিমীয়া হ’লেও মোৰ কণ্ঠ মোৰ নিজৰ ৰাগৰ পৰা কেতিয়াও বিচ্যুত নহয়। পৰীক্ষা-নিৰীক্ষা ঠিকেই আছে, আৰু মই বহুত পৰীক্ষা-নিৰীক্ষা কৰো, কিন্তু মোৰ চিন্তাবোৰ সদায় এটা কেন্দ্ৰৰ আশে-পাশে ঘূৰি থাকে ,আৰু সেই কেন্দ্ৰটো হৈছে মোৰ পূৰ্বপুৰুষৰ পৰম্পৰা, শাস্ত্ৰীয় সংগীত।

নুছৰতৰ বিষয়ে উক্তি

কিছুমান গায়ক কেৱল মহান, আৰু কিছুমানৰ কণ্ঠ এনেকুৱা যিয়ে সময়ৰ সীমা অতিক্ৰম কৰে। প্ৰয়াত নুছৰত ফাতেহ আলী খানে কেৱল সময়েই নহয়, ভাষা আৰু ধৰ্মৰ সীমা অতিক্ৰম কৰিলে। যেতিয়াই তেওঁ মুখখন মেলিছিল, তেতিয়াই যাদু আছিল— পবিত্ৰ আনন্দৰ অনুভৱ যিটোৱে ৰোমাঞ্চকৰ আৰু গভীৰভাৱে মন চুই যোৱা দুয়োটা দিশতে আছিল। আনকি তেওঁৰ গোৱা এটা শব্দও বুজি নোপোৱা আৰু তেওঁৰ চুফী পৰম্পৰাৰ সৈতে পৰিচিত নথকা পশ্চিমীয়া শ্ৰোতাসকলৰ বাবেও চকুলোৰে ডুব যোৱাটো অস্বাভাৱিক নাছিল।
'Chris Nickson '-GlobalRhythm,

তেওঁ মোৰ বাবে এলভিছ। মই নুছৰতক মোৰ আদৰ্শ বুলি গণ্য কৰোঁ, তেওঁ এগৰাকী ভগৱান।
Jeff Buckley, Live at Sin-é (Legacy Edition). Sony Music (2003).

আমাৰ সময়ৰ অন্যতম শ্ৰেষ্ঠ গায়ক নুছৰত। তেওঁৰ কণ্ঠই যেতিয়া ওপৰৰ অংশত উপনীত হয়, তেতিয়া ইয়াৰ পৰা এক আত্মাস্পৰ্শীতা আৰু আধ্যাত্মিকতা নিৰ্গত হয় যিটো অতুলনীয়।
পিটাৰ গেব্ৰিয়েল,"নুছৰত ফাতেহ আলী খান এ লিভিং লিজেণ্ড"

তেওঁৰ মাতটো আছিল স্বৰ্গলৈ যোৱাৰ এক নলীকা।
'Aryn Baker' - TIME 2006 article Time 2006

তথ্যৰ উৎস

বাহ্যিক সংযোগ

Nusrat Fateh Ali Khan Lyrics Translations at nusrat.info fansite
Nusrat Fateh Ali Khan Quotes at nusratonline.com
Nusrat Fateh Ali Khan Fan Page at Facebook.com

শ্ৰেণী:মৃত ব্যক্তি
শ্ৰেণী:কণ্ঠশিল্পী
শ্ৰেণী:পাকিস্তানৰ ব্যক্তি
সুভাষ চন্দ্ৰ বসু

সুভাষ চন্দ্ৰ বসু ভাৰতৰ স্বাধীনতা আন্দোলনৰ এজন অগ্ৰণী নেতা আছিল। তেওঁ দ্বিতীয় বিশ্বযুদ্ধৰ সময়ত নাজী জাৰ্মানী আৰু জাপানৰ সহযোগত ভাৰতক ব্ৰিটিছ শাসনৰ পৰা মুক্ত কৰিবলৈ প্ৰয়াস কৰিছিল।

উদ্ধৃতিসমূহ

শিক্ষক এডাল মমবাতিৰ দৰে, যি নিজে গলি গলি আনক পোহৰ দিয়ে৷

বাস্তৱতা আমাৰ দুৰ্বল বুজন শক্তিয়ে ঢুকি পাব নোৱাৰাকৈ বহুত ডাঙৰ। তথাপিও আমি আমাৰ জীৱনটো সেই তত্ত্বৰ ওপৰত গঢ়ি তুলিব লাগিব যিটোত সৰ্বোচ্চ সত্য আছে৷ আমি নিৰপেক্ষ সত্যক জানিব নোৱাৰো বা নাজানো কাৰণে মনে মনে বহি থাকিব নোৱাৰোঁ।

সাধাৰণ মানুহে যিটোক আশাব্যঞ্জক কেৰিয়াৰ বুলি ক'ব তাৰ দুৱাৰমুখত থিয় দিওঁতে মোৰ মানসিক অৱস্থাটো আপুনি সহজেই বুজি পাব। এনে সেৱাৰ পক্ষত বহু কথা ক'ব পাৰি। আমাৰ প্ৰত্যেকৰে বাবে যিটো সৰ্বোচ্চ সমস্যা— আয় আৰু আহাৰ— ই এবাৰতে সমাধান কৰে। সফলতা বা বিফলতাৰ ক্ষেত্ৰত বিপদ বা অনিশ্চয়তাৰে জীৱনৰ সন্মুখীন হ’ব নালাগে। কিন্তু মোৰ স্বভাৱৰ এজন মানুহৰ বাবে যিয়ে এনে ধাৰণা ধাৰণ কৰি আহিছে যিবোৰক এক্সেন্ট্ৰিক বুলি ক’ব পাৰি — কম প্ৰতিৰোধৰ ৰেখাডাল অনুসৰণ কৰাটো সৰ্বোত্তম নহয়। সংগ্ৰাম নাথাকিলে বা যদি ল’বলগীয়া কোনো বিপদাশংকা নাথাকে তেন্তে জীৱনে আধা আগ্ৰহ হেৰুৱাই পেলায়। যিজনৰ হৃদয়ত লৌকিক উচ্চাকাংক্ষা নাই, তেওঁৰ বাবে জীৱনৰ অনিশ্চয়তাবোৰ ভয়ংকৰ নহয়। তদুপৰি অসামৰিক সেৱাত শিকলি বান্ধিলে নিজৰ দেশৰ সৰ্বোত্তম আৰু পূৰ্ণ সেৱা কৰাটো সম্ভৱ নহয়। মুঠতে অসামৰিক সেৱাৰ পৰীক্ষাৰ আজ্ঞা পালনৰ লগত জাতীয় আৰু আধ্যাত্মিক আকাংক্ষা সামঞ্জস্যপূৰ্ণ নহয়।

কঠিন জাতীয়তাবাদ আৰু নিখুঁত ন্যায় আৰু নিৰপেক্ষতাৰ ভিত্তিতহে ভাৰতীয় মুক্তিৰ সেনাবাহিনী গঢ়ি তুলিব পাৰি।
আমি যেতিয়া থিয় দিম, আজাদ হিন্দ ফৌজটো তেতিয়া গ্ৰেনাইটৰ বেৰৰ দৰে হ’ব লাগিব; আমি যেতিয়া মাৰ্চ কৰিম, তেতিয়া আজাদ হিন্দ ফৌজটো ষ্টীমৰোলাৰৰ দৰে হ’ব লাগিব।
এজন ব্যক্তিয়ে হয়তো কোনো ধাৰণা এটাৰ বাবে মৃত্যুবৰণ কৰিব পাৰে, কিন্তু সেই ধাৰণাটোৱে তেওঁৰ মৃত্যুৰ পিছতো হাজাৰ জীৱনত নিজকে জীয়াই ৰাখিব৷
ব্ৰিটেইনৰ সমস্যাই ভাৰতৰ সুযোগ।
সাম্প্ৰদায়িকতাই সম্পূৰ্ণকৈ নিজৰ নগ্ন কুৎসিত মূৰটো দাঙি ধৰিছে.... আনকি নিপীড়িত, দুখীয়া আৰু অজ্ঞানসকলেও স্বাধীনতাৰ বাবে হাহাকাৰ কৰে। ভাৰতত কেৱল গৰিষ্ঠসংখ্যক হিন্দু জনসংখ্যাৰ বাবে আমি হিন্দুৰাজ স্থাপনৰ কথা শুনিবলৈ পাওঁ। এই সকলোবোৰ অসাৰ চিন্তা। শ্ৰমিক শ্ৰেণীয়ে সন্মুখীন হোৱা কোনো সমস্যা সাম্প্ৰদায়িক সংগঠনে সমাধান কৰেনে? এনে কোনো সংগঠনৰ নিবনুৱা সমস্যা আৰু দৰিদ্ৰতাৰ কোনো উত্তৰ আছেনে?(Source- Collected Works, Vol-3)

ইতিহাসৰ কোনো প্ৰকৃত পৰিৱৰ্তন কেতিয়াও আলোচনাৰ দ্বাৰা হোৱা নাই৷

আমাৰ দেশবাসীয়ে নিজৰ প্ৰচেষ্টাৰে নিজকে মুক্ত কৰাত সফল হয় বা কোনো কাৰণত আপোনাৰ `ভাৰত ত্যাগ’ৰ সংকল্পটো ব্ৰিটিছ চৰকাৰে মানি লৈ ইয়াক কাৰ্যকৰী কৰে, তেন্তে আমাতকৈ বেছি সুখী কোনো নহ’ব। আমি অৱশ্যে এই ধাৰণাৰে আগবাঢ়িছো যে ওপৰৰ দুয়োটাৰে কোনোটোৱেই সম্ভৱ নহয় আৰু সংগ্ৰাম অনিবাৰ্য। ভাৰতৰ মুক্তিৰ এই পবিত্ৰ যুদ্ধত আমাৰ জাতিৰ পিতৃ হিচাপে আমি আপোনাৰ আশীৰ্বাদ আৰু শুভেচ্ছা বিচাৰিছোঁ।

এতিয়া আগলৈ থকা কামটোৰ বাবে কঁকালত টঙালি ৰাখক। মই আপোনালোকৰ পৰা মানুহ, ধন আৰু সামগ্ৰী বিচাৰিছিলোঁ। মই সেইবোৰ উদাৰ পৰিমাণে পাইছোঁ। এতিয়া আপোনালোকৰ পৰা অধিক দাবী কৰিছোঁ। মানুহ, ধন আৰু সামগ্ৰীয়ে নিজেই জয় বা স্বাধীনতা আনিব নোৱাৰে। আমাৰ হাতত সেই প্ৰেৰণা-শক্তি থাকিব লাগিব যিয়ে আমাক সাহসী কাম আৰু বীৰত্বপূৰ্ণ জয়ৰ বাবে অনুপ্ৰাণিত কৰিব।

স্বাধীনতাৰ মূল্য কেৱল তেজেই দিব পাৰে। মোক তেজ দিয়া মই তোমাক স্বাধীনতা দিম!

যন্ত্ৰণাৰ অনুভূতি থাকিলে মানুহে ত্যাগ কৰিব নোৱাৰে, ত্যাগত অনাবিল আনন্দ আছে।

উৎস

বাহ্যিক সংযোগ

Category:ভাৰতৰ ব্যক্তি
Category:ভাৰতৰ স্বাধীনতা সংগ্ৰামী
Category:মৃত ব্যক্তি
আচ্ছাদন তন্ত্ৰ

আচ্ছাদন তন্ত্ৰ হৈছে এক অংগ তন্ত্ৰ যি জীৱদেহক পানীৰ অৱক্ষয় বা বাহ্যিক আঘাট আদিৰ পৰা ৰক্ষা কৰে। চৰ্ম বা চাল আৰু ইয়াৰ উপাংগ (নোম বা চুলি, বাকলি, পাখি আৰু নখ আদি) সমূহৰ দ্বাৰা এই তন্ত্ৰ গঠিত হৈছে। আচ্ছাদন তন্ত্ৰই বিভিন্ন কাৰ্য সমাপন কৰে; জলৰোধক হিচাপে কাম কৰে, ভিতৰৰ কলাবোৰক সুৰক্ষা দিয়ে, বৰ্জ্য পদাৰ্থ নিষ্কাশন কৰে, উষ্ণতা নিয়ন্ত্ৰণ কৰে, আৰু সংবেদন তন্ত্ৰক বিষ, সংবেদন, চাপ, আৰু তাপ অনুভৱ কৰোৱাই। তাৰোপৰি চালে সূৰ্যৰ ৰশ্মিৰ পৰা ভিটামিন-ডি আহৰণ কৰিবও পাৰে।

চাল হৈছে শৰীৰৰ আটাইতকৈ ডাঙৰ অংগ। মানুহৰ মুঠ ওজনৰ শতকৰা ১২ৰ পৰা ১৫ শতাশই চাল আৰু ইয়াৰ মুঠ পৃষ্ঠকালি ১.৫ মি.২ ই জীৱক তাৰ পাৰিপাৰ্শ্বিকতাৰ পৰা পৃথক আৰু ৰক্ষা কৰে। সেমেকা ঠাই আৰু পানীত বাস কৰা ক্ষুদ্ৰ জীৱবোৰে চালৰ বাহিৰৰ তৰপেদি শ্বসন কাৰ্য সম্পন্ন কৰে।

তথ্য সংগ্ৰহ

শ্ৰেণী:অংগ তন্ত্ৰ